armvectores/hy_wikipedia_2023 huggingface dataset:
Երևանի պատվավոր քաղաքացի

Երևանի պատվավոր քաղաքացի, պատվավոր կոչում է՝ նախատեսված «Տեղական ինքնակառավարման մասին» Հայաստանի Հանրապետության օրենքով։


== Շնորհման կարգը ==
«Երևանի պատվավոր քաղաքացի» կոչմանը կարող են արժանանալ, անկախ ազգությունից, ռասայից, սեռից, դավանանքից, քաղաքական կամ այլ հայացքներից, գույքային և այլ դրությունից, այն քաղաքացիները, որոնք իրենց երկարամյա անբասիր աշխատանքով և (կամ) բացառիկ մեծ վաստակով նպաստել են Երևանի քաղաքաշինությանը և բարգավաճմանը, ակնառու ներդրում ունեն Երևանի տնտեսական, մշակութային զարգացման, Երևանի և այլ քաղաքների միջև բարեկամական հարաբերությունների հաստատման գործում, իրենց կյանքում ու անցած ուղով նպաստել են ժողովուրդների բարեկամությունը և խաղաղության հաստատմանը, անուրանալի ավանդ ունեն մշակույթի, արվեստի, գրականության կամ գիտության զարգացման բնագավառում։
Երևանի պատվավոր քաղաքացուն, հանդիսավոր պայմաններում հանձնվում է «Երևանի պատվավոր քաղաքացու» կոչում շնորհելու վերաբերյալ քաղաքապետի որոշումը, Երևանի զինանշանն ու պատվավոր քաղաքացու կոչումը պատկերող մեդալ և Երևանի պատվավոր քաղաքացու վկայական։
Երևանի պատվավոր քաղաքացու անունը գրանցվում է Երևանի քաղաքապետարանում պահվող, Երևանի պատվավոր քաղաքացիների հաշվառման հատուկ գրքում և միաժամանակ համապատասխան գրառում է կատարվում Երևանի պատվավոր քաղաքացիներին նվիրված հուշաքարի վրա։


== Տես նաև ==
Երևանի պատվավոր քաղաքացիների ցանկ


== Ծանոթագրություններ ==
(2923) Շույլեր

(2923) Շույլեր (անգլ.՝ Schuyler), աստերոիդ աստերոիդների հիմնական գոտում։ Հայտնաբերվել է 1977 թվականի փետրվարի 22-ին Հարվարդի աստղադիտարանի կողմից Հարվարդում։
Միջին հեռավորությունը Արեգակից կազմում է 2,454534 ա. մ., առավելագույնը մոտենում է 2,1309 ա. մ. հեռավորության վրա և հեռանում 2,7781 ա. մ.։ Արեգակի շուրջ մեկ ամբողջական պտույտ է կատարում 1404,6 երկրային օրվա ընթացքում, իր ուղեծրով շարժվելով միջինում 0,256301 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,87° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2923) Շույլեր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
A New Hope

A New Hope, ամերիկյան Minipop ինդի խմբի դեբյուտային ստուդիական ալբոմը, թողարկված՝ 2007 թվականին։


== Список композиций ==


== Արտաքին հղումներ ==
Նորություններ ռոք երաժշտության մասին PowerPop.ru
Minipop֊ը myspace.com կայքում
Filter Magazine Archived 2011-04-24 at the Wayback Machine.
Էմանուել Սենդերս

Էմանուել Սենդերս (անգլ.՝ Emmanuel Sanders, մարտի 17, 1987(1987-03-17), Bellville, Տեխաս, ԱՄՆ), ամերիկյան ֆուտբոլիստ, ով խաղում է Ֆուտբոլի ազգային լիգայի (NFL) «Դենվեր Բրոնկոս» ակումբում՝ որպես ռեսիվեր։


== Կարիերա ==
Հարավային մեթոդաբանության համալսարանում (Southern Methodist University) խաղալուց հետո, 2010 թվականին նա սկսել է իր պրոֆեսիոնալ կարիերան «Փիթսբուրգ Սթիլերզ» ակումբում։ 2014 թվականին տեղափոխվել է «Դենվեր Բրոնկոս» ակումբ։


== Անձնական կյանք ==
Սենդերսը ունի երկու կրտսեր քույր։ Նրա մայրը՝ Ստեֆանին, մահացել է 41 տարեկանում 2011 թվականին։ 2013 թվականին նա նշանվել է Գաբրիելա Վահիդի հետ, ումից ունի երկու երխա՝ Փրիստոնը (ծնված 2014 թվականին) և Զոին (ծնված 2016 թվականին)։


== Ծանոթագրություններ ==


== Արտաքին հղումներ ==
Պաշտոնական կայք
Էջը «Դենվեր Բրոնկոս» կայքում
Գոլուբոյ Զալիվ

Գոլուբոյ Զալիվ (ուկրաիներեն՝ Голуба Затока, Ղրիմի թաթարերեն՝ Limena), քաղաքատիպ ավան Ուկրաինայի Ղրիմի Ինքնավար Հանրապետության Յալթայի քաղաքային խորհուրդում։ Բնակավայրը նախկինում նաև անվանվել է Լիմենա։
2012 թվականի տվյալներով Գոլուբոյ Զալիվ քաղաքատիպ ավանում բնակվում էր 438 մարդ։ Բնակավայրը զբաղեցնում է 1,22 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Բուկեմ Վուդբայն

Բուկեմ Վուդբայն (անգլ.՝ Bokeem Woodbine, ապրիլի 13, 1973(1973-04-13), Հառլեմ, Նյու Յորք շրջան, Նյու Յորք, Նյու Յորք, ԱՄՆ), կինոյի և հեռուստատեսության ամերիկացի դերասան։


== Անձնական կյանքը ==
Վուդբայնը ծնվել է Հառլեմում, Նյու Յորք նահանգում։ Նա ավարտել է հեղինակավոր Դալթոն դպրոցը, ապա տեղափոխվել է կրկին հեղինակավոր «Fiorello H. LaGuardia-ի միջնակարգ դպրոց» քաղաքում։ Նա եղել է երաժշտական խմբի գործիքային երաժշտության գլխավոր և մենակատար։
Բուկեմը, "Բու" մականուով, նա տաղանդավոր ռոք երաժիշտ է եղել, ստեղծագործել է երգեր և կիթառ է նվագել իր "13 վարդագույն վիշապ" խմբում։
Նա նաև մարտարվեստի ահարկու վարպետ է, պահպանում է իր կազմվածքը Շաոլին Կունգ Ֆուի միջոցով Շիֆու Շի Յանմինի հսկողության ներքո, ով Շաոլինյան տաճարի 34 սերունդների ռազմիկ-վանական է։
Բուկեմ Վուդբայնը ամուսնացած է Մահիլի Վուդբայնի հետ։


== Կարիերա ==


=== Ֆիլմեր/հեռուստատեսություն ===
Դերասանուհի մոր աջակցությամբ Վուդբայնը մտավ շոու բիզնես 19 տարեկանում՝ կրկնորդիչի կարգավիճակում Էռնեստ Դիքերսոնի ռեժիսորական դեբյուտում՝ «Հյութ» (1992) հիփ հոփ ֆիլմում, որի գլխավոր դերերում էին Թուփաք Շակուրը և Օմար Էփսը։ 1993 թվականին նա առաջին անգամ որպես դերասան հանդես եկավ «CBS» հեռուստալիքի «Սեր առանց սահմանների» հեռուստասերիալում։ Նա նկատվեց քասթինգի ռեժիսոր Ջեքի Բրաուն Կարմանի կողմից, ով ավելի ուշ խորհուրդ տվեց Ֆորեսթ Ուիտակերին վերցնել Վուդբայնին «Վտանգի մեջ» (HBO, 1993) ֆիլմում, որում նա նկարահանվեց Մայքլ Բինի հետ։


== Ֆիլմագրություն ==


== Ծանոթագրություններ ==


== Արտաքին հղումներ ==
Բուկեմ Վուդբայն Internet Movie Database կայքում
(820) Ադրիանա

(820) Ադրիանա (անգլ.՝ Adriana), աստերոիդ աստերոիդների հիմնական գոտում։ Հայտնաբերվել է 1916 թվականի մարտի 30-ին Մաքս Վոլֆի կողմից Հայդելբերգում։
Միջին հեռավորությունը Արեգակից կազմում է 3,127585 ա. մ., առավելագույնը մոտենում է 2,9697 ա. մ. հեռավորության վրա և հեռանում 3,2855 ա. մ., իսկ Երկրի ուղեծրին Ադրիանա աստերոիդը նվազագույնը մոտենում է 1,9546 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 2020,28 երկրային օրվա ընթացքում, իր ուղեծրով շարժվելով միջինում 0,178193 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,94° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(820) Ադրիանա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պեռլեդո

Պեռլեդո (իտալերեն՝  Perledo), կոմունա Իտալիայում։ Գտնվում է Լոմբարդիա մարզի Լեքո գավառում։
Բնակչությունը կազմում է 874 մարդ, խտությունը կազմում է 73 մարդ/կմ²։ Տարածքը կազմում է 12 կմ²։ Փոստային ինդեքս 23828։ Հեռախոսային կոդ՝ +39 0341:


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոս՝ 0341 830229
Էլեկտրոնային փոստ՝ sindaco@comune.perledo.lc.it
Բնակավայրի պաշտոնական կայք՝ http://www.comune.perledo.lc.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Արագածոտնի մարզի մատուռների ցանկ

Ստորև ներկայացված է Հայաստանի Արագածոտնի մարզի մատուռների ցանկը


== Տես նաև ==
ՀՀ վանական համալիրների ցանկ
Հայաստանի պատմության և մշակույթի անշարժ հուշարձանների ցանկ
ՀՀ տաճարների ու եկեղեցական համալիրների ցանկ
Արցախի վանական համալիրների ցանկ
Արագածոտնի մարզի լքված գյուղերի ցանկ
Արագածոտնի մարզի ամրոցների և բերդերի ցանկ


== Ծանոթագրություններ ==
Քոֆի շրջան (Թենեսի)

Անվան այլ կիրառումների համար տե՛ս՝ Քոֆի շրջան (այլ կիրառումներ)Քոֆի շրջան (անգլ.՝ Coffee County), ԱՄՆ Թենեսի նահանգի 95 վարչական միավորներից մեկը։ Ընդհանուր տարածությունը 1.111 կմ² է, բնակչությունը՝ 48.014 մարդ (2000 թ. տվյալներով)։ Շրջկենտրոնն է Մանչեստեր բնակավայրը։ Կազմավորվել է 1836 թ.։
Զենկովսկի քաղաքային խորհուրդ (Զենկովսկի շրջան)

Զենկովսկի քաղաքային խորհուրդ  (ուկրաիներեն՝ Зіньківська міська рада), Ուկրաինայի Պոլտավայի մարզի Զենկովսկի շրջանում։
2001 թվականի տվյալներով Զենկովսկի քաղաքային խորհրդում բնակվում էր 11 192 մարդ։ Խորհրդում կա 6 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Խուան Ֆակունդո Ռիանյո ի Մոնտերո

Խուան Ֆակունդո Ռիանյո ի Մոնտերո (անգլ.՝ Juan Facundo Riaño y Montero, նոյեմբերի 24, 1829(1829-11-24), Գրանադա, Իսպանիա - փետրվարի 27, 1901(1901-02-27), Մադրիդ, Իսպանիա), իսպանացի պատմաբան, արվեստի պատմաբան։


== Կենսագրություն ==
Խուան Ֆակունդո Ռիանյո ի Մոնտերոն ծնվել է Գրանադայում։ Ավարտել է Գրանադայի համալսարանի փիլիսոփայության և իրավունքի ֆակուլտետը։ Դոկտորի աստիճան ստացել է Մադրիդի կենտրոնական համալսարանում։ Սովորել է նաև արաբերեն։ Պատանեկան տարիներին ակտիվորեն ներգրավվել է Գրանադայի մշակության գործունեության մեջ, եղել է Cuerda Granadina-ի անդամ։ 1851 թվականին ճանաչողական շրջայց է կատարել Եվրոպա, եղել է Իտալիայում, Գերմանիայում, Անգլիայում։ 1864 թվականին ամուսնացել է Էմիլյա Գայանգոսի՝ արաբագետ, Պատմության արքայական ակադեմիայի անդամ Պասկուալ դե Գայանգոս ի Արսեի դստեր հետ։ Իսպանացի դիվանագետ Խուան Ռիանյո ի Գայանգոսը նրանց որդին է։
1863 թվականից Խուան Ֆակունդո Ռիանյո ի Մոնտերոն եղել է Դիվանագիտական բարձրագույն դպրոցի գեղարվեստի պրոֆեսոր։ 1870 թվականից եղել է Լոնդոնի Հարավային Կենսինգտոնի թանգարանի խորհրդատու, 1878 թվականին նշանակվել է Մադրիդի նորաստեղծ գեղարվեստական իրերի վերարատադրության թանգարանի տնօրեն։ Ընտրվել է Պատմության արքայական ակադեմիայի և Սան Ֆերնանդոյի լեզվաբանության և գեղարվեստի ակադեմիայի անդամ։
1881-1883 թվականներին եղել է հանրության հետ կապերի ուսուցման գլխավոր տնօրեն, այնուհետև ընտրվել է սենատոր Գրանադա վարչական շրջանի, Գրանադայի համալսարանի, Գեղարվեստի թագավորական ակադեմիայի, 1988 թվականից եղել պետնախարար։


== Աշխատություններ ==
Հրատարակել է բազմաթիվ աշխատանքներ միջնադարյան արվեստի, արաբական ճարտարապետության ծագման կամ Ալհամբրայի մասին տարբեր իսպանալեզու և արտասահմանյան ամսագրերում։
Կարևոր աշխատություններից են՝

The industrial arts in Spain, Londres, 1879.
"La Alhambra. Estudio de sus descripciones antiguas y modernas", en la Revista de España, 1884.
Critical and bibliographical Notes on early Spanish music, Londres, 1887.
"Viajes de extranjeros por España en el siglo XV". Boletín de la Sociedad Geográfica de Madrid, núm. 10, octubre 1877, tomo III, año II, pp. 289–301.


== Գրականություն ==
CABALLERO CARRILLO, María Rosario (2002). Inicios de la Historia del Arte en España: La Institución Libre de Enseñanza (1876-1936). Madrid: CSIC. 84-00-08120-X.
RIARO, J.F. "Viajes de extranjeros por España en el siglo XV". Boletín de la Sociedad Geográfica de Madrid, núm. 10, octubre 1877, tomo III, año II, pp. 289–301.
TRUSTED, Marjorie (2006). «In all cases of difference adopt Signor Riaño's view: Collecting Spanish decorative arts at South Kensington in the late nineteenth century». Journal of the History of Collections (18). 1477-8564, 225/236.


== Ծանոթագրություններ ==


== Արտաքին հղումներ ==
Juan Facundo Riañoի գործերը Գուտենբերգ նախագծում
Obras de Juan Facundo Riaño en la Biblioteca Virtual Cervantes
Expediente de Juan Facundo Riaño en el Senado
Յակով Սվերդլովի հուշարձան (Նիժնի Նովգորոդ)

Յակով Սվերդլովի հուշարձան (ռուս.՝ Памятник Я. М. Свердлову), Յակով Սվերդլովին նվիրված հուշարձան Նիժնի Նովգորոդի Բոլշայա Պոկրովսկայա և Օկտյաբրսկայա փողոցների անկյունում գտնվող այգում։ Հուշարձանը բացվել է 1957 թվականի նոյեմբերի 5-ին։ Նախագծի հեղինակներն են քանդակագործներ Պավել Գուսևը,  Ն. Մ. Չուգուրինը, ճարտարապետ Վ. Ն. Ռիմարենկոն։


== Պատմություն ==
Յակով Միխայլովիչ Սվերդլովը ծնվել է 1885 թվականի մայիսի 23-ին Նիժնի Նովգորոդում։ 1890-ական թվականների սկզբին Սվերդլովների ընտանիքը տեղափոխվել է Բոլշայա Պոկրովսկայա փողոցի թիվ 6 տուն, որտեղ էլ անցել է նրա մանկությունն ու պատանեկությունը, և նա դարձել է պրոֆեսիոնալ ​​հեղափոխական։
Յակով Սվերդլովի մահից հետո 1920 թվականի ապրիլի 27-ին Նիժնի Նովգորոդի նահանգային գործադիր կոմիտեի նիստում  հեղափոխականի հուշարձանը ստեղծելու խնդիր առաջացավ։ Սակայն միջոցների բացակայության պատճառով հարցը հետաձգվեց։ 1947 թվականին Սվերդլովի նախկին տանը բացվեց Յակով Սվերդլովի թանգարան-հուշահամալիր։ 1955 թվականին հուշարձանի ստեղծման համար հայտարարվեց մրցույթ։ Նախագծի և մոդելի ստեղծման համար լավագույն գնահատականին արժանացան քանդակագործներ Պավել Գուսևը, Ն. Մ. Չուգուրինը և ճարտարապետ Վ. Ն. Ռիմարենկոն։


== Նկարագրություն ==
Հեղինակները ստեղծեցին երիտասարդ, էներգետիկ հեղափոխական Յակով Սվերդլովի հուշարձանը, այնպես, ինչպես նրան տեսել են 20-րդ դարի սկզբին Նիժնի Նովգորոդի փողոցներում, մարքսիստական շրջանի աշխատողների հանդիպումների ժամանակ։


== Ծանոթագրություններ ==


== Աղբյուրներ ==
Памятники истории и культуры Горьковской области.-Горький: Волго-Вятское кн.изд-во, 1987.
Լառ-Մարգար (պատմվածք)

Լառ-Մարգար, հայ հայտնի արձակագիր Ակսել Բակունցի պատմվածքներից։ Ներառված է «Մթնաձոր» ժողովածուի մեջ։


== Սյուժե ==
Մարգարը` մի հասարակ գյուղացի, տեղափոխվել էր իր գյուղից և մի ուրիշ գյուղ գնացել ու ապրում էր կնոջ և թոռան հետ։ Որդին մահացել էր ավելի վաղ։ Այդտեղ Լառ-Մարգարը զբաղվում էր այգեգործությամբ։ Նա գյուղի ջրվորն էր։ Գիշեր-ցերեկ առուների մոտ ջուր էր բաժանում, հսկում առուներին, առուների մաքրությանը նայում։ Այդ գյուղում բոլորը ճանաչում էին նրան և անուն էին դրել` Լառ-Մարգար։ Ոչ մի բարեկամ, հարազատ չուներ, ջուրն արդար էր բաժանում։ Քչերն էին համարձակվում ջրվորին խաբելով հերթից դուրս ջուր գողանալ։ Ջրգողության դեպք տեսնելիս Լառ-Մարգարը բարկանում էր և ասում էր, որ գողացած ջրով ծառը պտուղ չի տա։ Սա նրա համոզումն էր։
Մի օր սկսվում է տեղահանությունը։ Բոլորը սայլերով գնում էին։ Գնում էր նաև Մարգարը իր կնոջ և թոռան՝ Թորոսիկի հետ։ Երբ նրանք հասնում են մի ավազուտի, արդեն ո՛չ սայլը կար, ո՛չ էլ զույգ եզները։ Նրանք ընկել էին մի շարք մարդկանց հետ այնտեղ, ուր միայն ավազ էր և չորացած ծառեր։ Մի օր այդ գյուղում մարդահամար են անում և սկսում ճանապարհները կառուցել։ Մարգարը նույնպես կառուցում էր։ Նա նաև այնտեղ ծառեր էր տնկում։
Մի երեկո Մարգարի կինը գանգատվում է սրտի ծակոցից, Մարգարը դուրս է գալիս, որպեսզի քար գտնի և տաքացնի, որ դնի պառավի կրծքին. իրենց գյուղում այդպես էին անում։ Բայց Մարգարը վերադառնում է ձեռնունայն։ Պառավը չի դիմանում ցավին և մահանում է։ Շատ է տխրում Մարգարը, հետո որոշում է ճանապարհի համար նախատեսված քարերից մեկը վերցնել և դնել պառավի գերեզմանի վրա, որովհետև շները կարող էին գզել կնոջ մարմինը։ 
Մի օր երկու մարդ են գալիս և ծեծում են նրան քարը գողանալու համար։
Որոշ ժամանակ հետո բոլորը հավաքում են վրանները և ճանապարհ ընկնում։ Մարգարը նույնպես բռնում է Թորոսիկի ձեռքը, վերցնում մի քանի կապոց և գնում մյուս բոլորի հետ։
Մարգարի շալակին՝ կնոջ թաշկինակի մեջ ծիրանի կորիզներ կային։ Իրենց գյուղի ծիրանուտում մի ծիրանի կար, պտուղը՝ քաղցր, Մարգարի կինը այդ ծիրանի կորիզներն էր հավաքել, որ մյուս տարի տնկի տան առաջ։ Երբ հեռանում են, Մարգարը երկու միտք ուներ՝ Թորոսիկին պահել մեծացնել, և ծիրանի կորիզները պահել մի ապահով հողում։ 3 տարի է անցնում։ Մարգարը ոչ մի տեղ չի հարմարվում։ Բայց Լառ-Մարգարը աշխատում էր, զրկում իրեն ամեն բանից, ամեն ինչ պահում Թորոսիկի համար։
Մի օր Թորոսիկը բարձրանում է շոգենավի տախտակամածին։ Այնտեղ էր նաև իր պապիկը, ուրիշներ էլ կային՝ հարևաններ, ծանոթ մարդիկ, իսկ Մարգարը ուրախ էր, կարծես երիտասարդացել էր։ Ու երբ Թորոսիկը հարցնում է իր պապին, թե այս նավն իրենց ո՞ւր պիտի տանի, Մարգարը պատասխանում է, որ տանելու է իրենց երկիր։
Այդ երկրի համար Մարգարը նվեր է տանում միայն Թորոսիկին և ծիրանի կորզները։ Մարգարը նայում է ծովին և հանում իր գրպանից տան բանալիներն և նետում ծովը։ Հետո երևում է Արարատի գագաթը և Մարգարի աչքերում արցունքներ են հայտնվում։ 
Մարգարը և Թորոսիկը շարունակում են ապրել իրենց հայրենիքում, որտեղ Լառ-Մարգարը տնկել էր ծիրանի ծառը և որտեղի դպրոցում սովորում էր Թորոսիկը։


== Կերպարներ ==
Լառ-Մարգար
Թորոսիկ
Պառավ կին
Հարևաններ
Գյուղացիներ


== Ծանոթագրություններ ==


== Արտաքին հղումներ ==
Հայկական հանրագիտարան, Ակսել Բակունց
Լառ-Մարգար Archived 2017-11-20 at the Wayback Machine.
Դիբրովա (գյուղ, Նովի Բուգի շրջան)

Անվան այլ կիրառումների համար տե՛ս՝ ԴիբրովաԴիբրովա (ուկրաիներեն՝ Діброва), գյուղ Ուկրաինայի Նիկոլաևի մարզի Նովի Բուգի շրջանում։
2001 թվականի տվյալներով Դիբրովա գյուղում բնակվում էր 65 մարդ։ Բնակավայրը զբաղեցնում է 0,57 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պիետա (Տիցիան)

Անվան այլ կիրառումների համար տե՛ս՝ Պիետա (այլ կիրառումներ)«Պիետա» (իտալերեն՝ La Pietà), Վերածննդի դարաշրջանի իտալացի նկարիչ Տիցիանի ստեղծած վերջին կտավը (1575-1576), որը գտնվում է Վենետիկի ակադեմիայի պատկերասրահում։
Կտավն ունի 389 սմ բարձրություն, 351 սմ լայնություն, նյութը՝ կտավ յուղաներկ։


== Նկարագրություն ==
Կտավում պատկերված որմնախորշում Մադոննան ծնկի իջած Նիկոդեմոսի օգնությամբ պահում է Քրիստոսի մարմինը, ձախ կողմում կանգնած է Մարիամ Մագդաղենացին։ Խորշի սյուներից մեկում որդու՝ Օրացիոյի հետ կա ևս մեկ ինքնադիմանկար։
Տիցիանի «Պիետա» կտավը  համարվում է վարպետի վերջին աշխատանքը։ Կտավի ներքևի անկյունի ստորագրությունից ակնհայտ է, որ այն ավարտել է Ջակոմո Պալմա Կրտսերը։ Հավանաբար, Նիկոդիմի տեսքով Տիցիանը պատկերել է իրեն, քանզի տեսել է իր գալիք մահը։


== Ծանոթագրություններ ==


== Արտաքին հղումներ ==
L’estremo Tiziano: la Pietà
Tiziano - Pietà
Դերբիի թանգարան և պատկերասրահ

Դերբիի թանգարան և պատկերասրահ (անգլ.՝ Derby Museum and Art Gallery), հիմնադրվել է 1879 թվականին Դերբիի կենտրոնական գրադարանի հետ միասին։ Կառուցել է բրիտանացի ճարտարապետ Ռիչարդ Նիլ Ֆրիմենը, քաղաքին նվիրել է Մայքլ Թոմաս Բասը։ Հավաքածուն ներառում է Ջոզեֆ Ռայթի կտավների մեծ շարք, ցուցադրված է նաև Դերբիի թագավորական գահի, Դերբիի և շրջակա տարածքների ճենապակու հավաքածուները։ Ցուցադրություններում ընդգրկված են նաև հնագիտական, բնական պատմության, երկրաբանության և ռազմական հավաքածուներ։ Պատկերասրահը բացվել է 1882 թվականին։


== Պատմություն ==
Թանգարանը ստեղծվել է Դերբի քաղաքի և համայնքի թանգարանի և բնական պատմության ընկերության ձևավորման հետ մեկտեղ 1836 թվականի փետրվարի 10-ին։ Ընկերությունը գտնվում էր Full Street Public Baths փողոցում։ Մասնավոր կառույց էր, որի ֆինանսական միջոցները գոյանում էին անդամակցության վճարներից։ Ընկերության հավաքածուն ձևավորվել է Դերբիի փիլիսոփայական ընկերության նախագահ դոկտոր Ֆորեսթերի նվիրատվություններից։ Թանգարանային ընկերության հովանավորն էր Դևոնշիրի 6-րդ դուքս Ուիլյամ Կավենդիշը, նախագահը՝ Ջորջ Կրուն։ Ջորջ Գոուլերը թանգարանին է նվիրաբերել հանքանյութերի և լցոնված էկզոտիկ թռչունների հավաքածու։ 1839 թվականին Մեխանիկայի ինստիտուտում կազմակերպված ցուցահանդեսում ներկայացվեցին Ջոզեֆ Ստրատի հավաքածուի նմուշներ, որոնք համալրեցին Դերբիի թանգարանի հավաքածուն։ 1840 թվականին ընկերությունը տեղափոխվեց Վիկտորիա փողոցի վրա գտնվող գրական ակումբի շենք (Athenaeum): 1856 թվականին ընկերության հավաքածուն ընդլայնվեց, և Ուիլյամ Մանդին առաջարկեց այն ներառել քաղաքի կազմի մեջ, սակայն առաջարկը մերժվեց։
1857 թվականին, երբ Լլևելին Ջուիտը դարձավ Դերբի քաղաքի և համայնքի թանգարանի և բնական պատմության ընկերության քարտուղար, թանգարանը հանրության համար շաբաթ առավոտները բաց դարձավ։ 1858 թվականին Դերբիի փիլիսոփայական ընկերությունը Դերբի քաղաքի և համայնքի թանգարանի և բնական պատմության ընկերության հետ միավորվելով՝ տեղափոխվեց Wardwick: Տեղափոխվեց նաև 4000 կտոր գրականությունը՝ մաթեմատիկական, գիտական սարքավորումների և բրածոների հավաքածուով հանդերձ։ 1863 թվականին բուսաբան Ալեքսանդր Կրոալը նշանակվել է առաջին գրադարանավար և համադրող, իսկ հաջորդ տարում թանգարանն ու գրադարանը միավորվել են։ 1875 թվականին Կրոալը դարձավ Սթիրլինգի Սմիթ ինստիտուտի համադրող։
Դերբի քաղաքի և համայնքի թանգարանը 1870 թվականին վերջապես անցավ Դերբիի կորպորացիայի սեփականության ներքո, սակայն առաջացավ հավաքածուն տեղավորելու տարածքային խնդիր։ Ցուցանմուշները երեք տարի պահեստում պահելուց հետո, 1879 թվականի հունիսի 28-ին թանգարանը բացվեց հանրության համար։ Պատկերասրահը բացվել է 1882 թվականին։
1936 թվականին Ալֆրեդ Գուդին թանգարանին հանձնեց կտավների կարևոր հավաքածու, որը նա ձեռք էր բերել 50 տարիների ընթացքում։ Իր մահվանից հետո նա թանգարանին էր թողել 13000 ֆունտ ստերլինգ՝ թանգարանի տարածքի ընդլայնման համար, որի շինարարությունն ավարտվեց 1964 թվականին։ 2010-2011 թվականներին թանգարանի հին և նոր հատվածներում իրականացվեցին վերանորոգման աշխատանքներ։


== Ծանոթագրություններ ==


== Արտաքին հղումներ ==
Պաշտոնական կայք
Դիաֆրա Սակո

Դիաֆրա Սակո (ֆր.՝ Diafra Sakho, դեկտեմբերի 24, 1989(1989-12-24), Guédiawaye, Guédiawaye, Դակար, Սենեգալ), սենեգալցի ֆուտբոլիստ, Սենեգալի ֆուտբոլի ազգային հավաքականի և անգլիական «Վեստ Հեմ Յունայթեդ» ֆուտբոլային ակումբի հարձակվող։


== Ակումբային կարիերա ==

Սակոն «Մեց» ակումբի սաներից մեկն էր։ 2009 թվականին՝ պահեստայինների կազմում գտնվելով, նա խփեց 17 գնդակ 22 խաղում և մրցաշրջանում տեղ գտավ հիմնական կազմում։ 2010 թվականի Հունվարի 19-ին Դիաֆրան Ֆրանսիայի առաջնությունում (լիգա 2) նորամուտը նշեց «Բռեստայի» դեմ։ 2010 թվականի սեպտեմբերի 10-ին «Նանտի» հետ արտագնա խաղում Դիաֆրան խփեց իր առաջին գնդակը «Մեցի» կազմում։ Չնայած նրա ցուցաբերած արդյունքի, Դիաֆրան համարվում էր ռոտացիայի ֆուտբոլիստ, խաղային ժամանակ ստանալու համար Դիաֆրան 2012 թվականին վարձավճարով տեղափոխվեց «Բուլոն»։ Փետրվարի 4-ին Սակոն նորամուտը նշեց «Արլ-Ավիոնի» դեմ դեմ խաղում։ 2013/14 մրցաշրջանում Սակոն խփեց 20 գնդակ 37 խաղում և ճանաչվեց մրցաշրջանի լավագույն խաղացող, միաժամանակ օգնելով թիմին դուրս գալ Լիգա 1։
2014 թվականի ամռանը Սակոն տեղափոխվեց անգլիական «Վեսթ Հեմ Յունայթեդ»։ Տրանսֆերային արժեքը կազմեց 4.5 միլիոն ֆունտ։ Նորամուտի խաղը Սակոն նշեց օգոստոսի 23-ին անգլիայի պրեմիեր լիգայում «Քրիսթալ Պելես»ի դեմ՝ երկրորդ խաղակեսում փոխարինելով Կարլտոն Կոուլին։ Սեպտեմբերի 15-ին «Հալլ Սիթի»ի դեմ խաղում Սակոն խփեց իր առաջին գոլը «Վեսթ Հեմ Յունայթեդում»։ Դրանից հետո Դիաֆրան խփեց հաջորդ 6 խաղերում։ Նրա անվան դիմաց են գրված նաև Լիվերպուլի և Մանչեսթեր Սիթիի դեմ խփված հաղթական գոլերը։
2015 թվականի հուլիսի 2-ին Եվրոպայի lիգայի որակավորման փուլի Անդորայի «Լուզիտանսայի» դեմ խաղում Դիաֆրան դարձավ դուբլի հեղինակ։ Օգոստոսին Սակոն ձերբակալվեց` մեղադրվելով ընտանեկան բռնության և սպանության մեջ, և գրավի դիմաց ազատ արձակվեց։


== Միջազգային կարիերա ==
2014 թվականի Մայիսի 21 Բուրկինա-Ֆասոյի դեմ ընկերական խաղում Սաքոն Սենեգալի կազմում նշեց նորամուտը։ Մայիսի 25-ին Սենեգալի կազմում խփեց առաջին գոլը Կոսովոյի դեմ խաղում։


=== Գոլերը Սենեգալի հավաքականի կազմում ===


== Ձեռքբերումեր ==
Անհատական

Ֆրանսիայի առաջնության մրցաշրջանի լավագույն ֆուտբոլիստ։ 2014


== Ծանոթագրություններ ==


== Արտաքին հղումներ ==
Ֆուտբոլիստի էջը «Վեստ Հեմ Յունայթեդի» պաշտոնական կայքում Archived 2014-08-17 at the Wayback Machine.
Ցուցանիշները soccerbase.com կայքում (անգլ.)
Վիցոլա Տիչինո

Վիցոլա Տիչինո (իտալերեն՝ Vizzola Ticino), քաղաք Իտալիայում, գտնվում է Լոմբարդիա մարզում՝ Վարեզե գավառում։
Բնակչությունը ըստ 2008 թվականի տվյալների կազմում է 492 մարդ։ Բնակչության միջին խտությունը՝ 61 մարդ/կմ²։ Զբաղեցնում է 7 կմ² տարածք։ Փոստային ինդեքս՝ 21010։ Հեռախոսային կոդը՝ 0331։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսային համար՝ 0331 230819
Էլեկտրոնային փոստ՝ sindaco@comune.vizzolaticino.va.it
Պաշտոնականկայք՝ http://www.comune.vizzolaticino.va.it/


== Արտաքին հղումներ ==
Բնակավայրի պաշտոնական կայք (իտալ.)
Վիճակագրություն(իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Գրին շրջան (Ջորջիա)

Անվան այլ կիրառումների համար տե՛ս՝ Գրին շրջան (այլ կիրառումներ)Գրին շրջան (անգլ.՝ Greene County), ԱՄՆ Ջորջիա նահանգի 159 վարչական միավորներից մեկը։ Ընդհանուր տարածությունը 1.005 կմ² է, բնակչությունը՝ 14.406 մարդ (2010 թ. տվյալներով)։ Շրջկենտրոնն է Գրինսբորո բնակավայրը։ Կազմավորվել է 1786 թ.։
Հայաստանի պահպանողական կուսակցություն (Հայաստան)

Հայաստանի պահպանողական կուսակցություն, քաղաքական կուսակցություն Հայաստանում։ Այն հիմնադրվել է 1991 թվականին, և կուսակցության առաջնորդը Միքայել Հայրապետյանն է։


== Պատմություն ==
«Պահպանողական կուսակցություն»-ը հիմնադրվել է 1991 թվականին։ Կուսակցության գործող կանոնադրությունը ընդունվել է կուսակցության 5-րդ համագումարում` 2003 թվականի նոյեմբերի 1-ին։ Պահպանողական կուսակցությունը «Հայ ազգային կոնգրես»-ի անդամ էր, սակայն կուսակցությունը 2013 թվականին որոշել էր հեռանալ։ «Պահպանողական կուսակցություն»-ը ներկայումս Ազգային ժողովում որևէ ներկայացուցչություն չունի և գործում է որպես արտախորհրդարանական ուժ։
«Պահպանողական կուսակցություն»-ը հաստատել է, որ 2021 թվականի խորհրդարանական ընտրություններին մասնակցելու է «Ազատ հայրենիք դաշինք»-ի կազմում։  Ընտրություններից հետո Ազատ հայրենիք դաշինքը ստացել է ընտրողների ձայների ընդամենը 0,32 տոկոսը` Ազգային ժողովում ոչ մի տեղ չստանալով։


== Ծանոթագրություններ ==


== Տես նաև ==
Հայաստանի կուսակցությունների ցանկ
Դավիթ Կոպպերֆիլդ

Անվան այլ կիրառումների համար տե՛ս՝ Դևիդ Կոպպերֆիլդ (այլ կիրառումներ)«Դավիթ Կոպպերֆիլդի կյանքը՝ պատմված իր կողմից» (անգլ.՝ The Personal History, Adventures, Experience and Observation of David Copperfield the Younger of Blunderstone Rookery), Չարլզ Դիքենսի հիմնականում ինքնակենսագրական վեպը, որը 5 մասով հրատարակվել է 1849 թվականին, իսկ 1850 թվականին՝ առանձին գրքով։ Սա նրա առաջին ստեղծագործություններից է, որում պատումը տարվում է առաջին դեմքով։


== Սյուժե ==
Դավիթ Կոպպերֆիլդը լույս աշխարհ է գալիս հոր մահից մի քանի ամիս անց։ Երբ տղան 7 տարեկան էր, նրան ջերմորեն սիրող մայրը ամուսնական դաշինք է կնքում խստաբարո պարոն Մերդստոնի հետ։ Տղայի և խորթ հոր միջև փոխադարձ թշնամանք է սկսում, որն ուժգնանում է այն բանից հետո, երբ տան կառավարումն իր վրա է վերցնում Մերդստոնի քույրը, իսկ հայրացուն սկսում է տանջել Դավիթին անբավարար առաջադիմության համար։
Մերդստոնը ճանապարհում է տղային մասնավոր դպրոց, որտեղ, չնայած ուսուցիչների ճնշումներին, նա կարողանում է սփոփանք գտնել ընկերների հետ շփումներում, ինչպիսիք էին Ջեյմս Ստրիֆորթը և Թոմի Տրեդլսը։ Այդ ընթացքում տղայի մայրը մահանում է, և Մերդստոնը նրան ուղարկում է Լոնդոն՝ աշխատելու իրեն պատկանող գործարանում։ Այնտեղ տղային տեղավորում են ապրելու Ուիլկինս Միկոբրի տանը, որը, չնայած սարսափելի չքավորությանը, մշտապես պահպանում է իր լավատեսությունը։
Այն բանից հետո, երբ Միկոբրը պարտքի պատճառով բանտ է ընկնում, Դավիթը ստիպված է լինում փախչել Դուվր՝ իր մահացած հոր հորաքրոջ՝ Բեթսի Տրոտուդի մոտ։ Ամբողջ ճանապարհը ոտքով անցնելով՝ ընկնում է էքսցենտրիկ բարեկամուհու հովանավորության տակ։ Մերդստոնի փորձը՝ հետ վերցնելու տղային, հաջողություն չի ունենում։
Անընդհատ նոր ու նոր անձինք են գալիս ու անցնում Դավիթի կյանքով, մինչև որ գրքի վերջում նա ի վերջո դառնում է երիտասարդ փայլուն գրող։ Որոշ ժամանակ նա անց է կացնում տատի փաստաբանի՝ միստեր Ուիկֆիլդի տանը, որն ալկոհոլիզմի անդունդն էր գլորվում օգնական զզվելի Ուրիաս Հիպի ձեռքով, որը ծերունու մեջքի հետևում մութ գործեր էր անում։
Դառնալով Ուիկֆիլդի գործընկերը՝ Հիպը աշխատանքի է ընդունում Միկոբրին։ Վերջինս Կոպպերֆիլդի ևս մեկ մանկության ընկերոջ՝ Տրելդսի հետ ձեռք է բերում Հիպի խարդախությունների ապացույց և դրանք ջրի երես հանում։ Սրան զուգահեռ ընթանում է նաև Սթիրֆորթի պատմությունը, որը գայթակղում է որբուհի Էմլիին և նրա հետ փախչում Եվրոպա. այս սյուժետային գիծն ավարտվում է ողբերգությամբ։
Դավիթն այդ ընթացքում սիրահարվում է պարզամիտ Դորա Սպընլոյին, որը դառնում է նրա կինը։ Անգործնական Դորայի մահից հետո գլխավոր հերոսը երջանկություն է գտնում միստր Ուիկֆիլդի դստեր՝ Ագնեսի շնորհիվ։


== Տես նաև ==
Դեյվիդ Կոպերֆիլդ - իլյուզիոնիստ, որն ընտրել է իր անունն՝ ի պատիվ դիքենսյան հերոսի
Uriah Heep (Յուրայա Հիփ) - անգլիական ռոք խումբ, որը փոխառել է Ուրիաս Հիպի անունը


== Ծանոթագրություններ ==


== Արտաքին հղումներ ==
Վեպի հայերեն թարգմանությունը Գրապահարան կայքում
Վեպը բնօրինակ անգլերենով
Կրասարի կամուրջ

Կրասարի կամուրջ, գտնվում է Հայաստանի Շիրակի մարզում՝ Աշոցքի տարածաշրջանում՝ Ախուրյան գետ գետի վտակներից մեկի վրա, կառուցվել է 19-րդ դարում։
Կրասարի կամուրջը եռաթռիչք է, կառուցված է սև և կարմիր կոպտատաշ տուֆից, իսկ կամուրջի թռիչքների եզրագոտիները սրբատաշ քարերից են։ Նրա թռիչքները 5 x 5 մետր են, հենասյուները՝ 3 x 14 և բանող մասը՝ 6 x 30։ Այս կամուրջն իր ճարտարապետական կառուցվածքով շատ նման է Կարս քաղաքի կամրջին։ Ըստ Ղևոնդ Ալիշանի «Շիրակ» գրքի հիշատակումների, կամուրջը կառուցվել է 1873 թվականին «կիւմրեցի» Ստեփանոս Անանիկյանցի կողմից՝

Կամուրջի վրա կա եռալեզու՝ հայերեն, ռուսերեն և թուրքերեն արձանագրություն․

Կամուրջն այսօր էլ կա,  չնայած գտնվում է վթարաին վիճակում, բայց միակ կապող ճանապարհն է հարևան Սեպասարի գյուղի հետ։ 
Խորհրդային տարիներին կամուրջի վրայով բավականին մեծ չափերի խողովակներ են անցկացրել, որը շահագործվել է մինչև մինչև 1970-ական թվականները, որի պատճառով փլուզվել է կամրջի արևմտյան կողմի՝ 1-ին և 2-րդ թռիչքների միջև գտնվող պատերը։


== Ծանոթագրություններ ==
Կալվիզանո

Կալվիզանո  (իտալերեն՝ Calvisano), կոմունա Իտալիայում, տեղակայված է Լոմբարդիա մարզի Բրեշիա գավառում։
Բնակչությունը կազմում է 7906 մարդ, խտությունը՝ 164 մարդ/կմ²։ Զբաղեցնում է 45 կմ² տարածք։ Փոստային ինդեքս՝ 25012։ Հեռախոսային կոդ՝ 030։
Քաղաքի հովանավորն է հանդիսանում Բիետա Քրիստինան։ Տոնը նշվում է ամենի տարի փետրվարի 14-ին։


== Արտաքին հղումներ ==
http://www.comunedidello.it/ Archived 2009-10-14 at the Wayback Machine.


== Ծանոթագրություններ ==
Ուսկլադ է Ռիետոր

Ուսկլադ է Ռիետոր (ֆր.՝ Usclades-et-Rieutord), համայնք Ֆրանսիայի Օվրեն-Ռոն-Ալպեր մարզի Արդեշ գավառում։
Բնակչությունը 2008 թվականի դրությամբ կազմում է 122 մարդ, բնակչության խտությունը` 9.79 մարդ/կմ²։ Բնակավայրը զբաղեցնում է 12.46 կմ² տարածք։


== Աշխարհագրություն ==
Գտնվում է Փարիզ քաղաքից 480 կմ հարավ, Լիոն քաղաքից` 125 կմ հարավ-արևմուտք, Պրիվա քաղաքից` 36 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 79 աշխատունակ (15-64 տարեկան) բնակիչ, որոնցից ակտիվ էին 51-ը, իսկ ոչ ակտիվները` 28։ Ակտիվության ցուցանիշը կազմում է 64,6 %։ 51 աշխատունակ մարդկանցից աշխատել է 49 անձ (24 տղամարդ և 25 կին)։ Գործազուրկ են եղել 2 անձ (0 տղամարդ և 2 կին)։ 28 անաշխատունակներից 3-ը եղել են աշակերտներ կամ ուսանողներ, 19-ը` թոշակառուներ, իսկ 6-ը չեն աշխատել տարբեր պատճառներով։


== Տես նաև ==
Արդեշ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Աստերոիդների ցանկ (269101-269200)

Աստերոիդների ցանկ (269001-269100)  • Աստերոիդների ցանկ  • Աստերոիդների ցանկ (269201-269300)
 Աստերոիդների ցանկ (269001-269100)  • Աստերոիդների ցանկ  • Աստերոիդների ցանկ (269201-269300)
Կատվադաղձ խուլեղինջատերև

Կատվադաղձ խուլեղինջատերև (լատ.՝ Nepeta lamiifolia), շրթնազգիների ընտանիքին պատկանող ծածկասերմ բույս։ Գրանցված է Հայաստանի Հանրապետության Կարմիր գրքում։


== Նկարագրություն ==
20-50 սմ բարձրությամբ բազմամյա բույս է։ Տերևները եռանկյուն-կլորավուն են, սրտաձև հիմքով, ստորինները՝ երկար կոթուններով։ Ծաղիկները խմբված են խիտ կիսահովանոցային ծաղկաբույլերում, ստորինները իրարից հեռացած են, վերինները՝ համարյա գլխիկանման խմբված։ 8-10 մմ երկարությամբ բաժակը թեք հատվածով է և 5 ատամիկներով։ 20 մմ երկարությամբ պսակը մանուշակագույն է, երկշուրթ։ Էրեմները մերկ են։


== Տարածվածություն ==
Հայաստանում հանդիպում է Սևանի (Սևանի լեռնաշղթա) և Գեղամի (Ակնա լճի շրջակայք) ֆլորիստիկական շրջաններում։ Տեսակը, բացի Հայաստանից, հանդիպում է Արևելյան Կովկասում, Փոքր Ասիայում և Իրաքում։


== Էկոլոգիա ==
Աճում է ենթալպյան և ալպյան գոտում` ծովի մակարդակից 2000-3200 մ բարձրությունների վրա, քարքարոտ տեղերում, քարաթափվածքների վրա։ Ծաղկում է հուլիս-օգոստոս ամիսներին, պտղաբերում՝ սեպտեմբերին։


== Պահպանություն ==
Վտանգված տեսակ է։ Հայտնի է 2 պոպուլյացիա՝ Սևանա լճի ավազանի բարձրադիր տարածքներում։ Տարածման և բնակության շրջանների մակերեսը 500 կմ²-ից պակաս է։ Կապված հատկապես կլիմայի գլոբալ փոփոխության հետ տեսակին սպառնում է տարածման և բնակության շրջանների նվազում։ Հայաստանի Կարմիր գրքի առաջին հրատարակության մեջ ընդգրկված էր որպես հազվագյուտ տեսակ։ CITES-ի և Բեռնի կոնվենցիաների հավելվածներում ընդգրկված չէ։
Պոպուլյացիայի մի մասը պահպանվում է «Սևան» ազգային պարկի տարածքում։


== Ծանոթագրություններ ==
Սոլոխտա (գետ)

Սոլոխտա (ռուս.՝ Солохта), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Անդոգա գետի ձախ ափում՝ 30 կմ հեռավորության վրա։ Գետի երկարությունը 49 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Սուդա գետն է։ Գետի գետային ավազանը՝ Վերին Վոլգայից մինչև Կույբիշևի։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 08010200212110000007975
Հիդրոլոգիական ուսումնասիրությունների կոդը - 110000797
Ավազանի կոդը - 08.01.02.002
Հիդրոլոգիական ուսումնասիրությունների հատորի համարը - 10
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Վազգենաշենի պատմության և մշակույթի անշարժ հուշարձանների ցանկ (Մարտունու շրջան)

Այս հոդվածը ներկայացնում է Արցախի Հանրապետության Մարտունու շրջանի Վազգենաշեն գյուղի պատմության և մշակույթի հուշարձանների ցանկը։ Ցանկում ներառված է ընդամենը մեկ հուշարձան։

 


== Տես նաև ==
Արցախի պատմության և մշակույթի անշարժ հուշարձանների ցանկ


== Ծանոթագրություններ ==
Սոֆյա Ազնաուրյան

Սոֆյա Մաթևոսի Ազնաուրյան (հուլիսի 3, 1959(1959-07-03), Կրասնոդար, ՌԽՖՍՀ, ԽՍՀՄ), հայ կոմպոզիտոր։ Հայաստանի կոմպոզիտորների (1998) և Հայաստանի ժուռնալիստների միությունների անդամ։ Բնության և հասարակության մասին միջազգային ակադեմիայի ակադեմիկոս (2007):


== Կենսագրություն ==
Սոֆա Ազնաուրյանը ծնվել է 1959 թվականի հուլիսի 3-ին, Կրասնոդարում։ 1967-1974 թվականներին սովորել է Կրասնոդարի թիվ 2 երաժշտական դպրոցի դաշնամուրի բաժնում։ 1978 թվականին ավարտել է Կրասնոդարի Ն. Ա. Ռիմսկի-Կորսակովի անվան երաժշտական ուսումնարանի կոմպոզիցիայի և տեսության բաժինները, 1983 թվականին՝ Երևանի Կոմիտասի անվան պետական կոնսերվատորիայի կոմպոզիցիայի բաժինը (ղեկավար՝ Գրիգոր Եղիազարյան)։
1988 թվականից աշխատել է Երևանի Խաչատուր Աբովյանի անվան հայկական պետական մանկավարժական համալսարանում, Երևանի Կոմիտասի անվան պետական կոնսերվատորիայում և Երևանի թատրոնի և կինոյի պետական ինստիտուտում։ 2000 թվականից «ԵՊԿ հրատարակչության» և «Երաժշտական Հայաստան» ամսագրի խմբագիրն է։


== Մրցանակներ ==
Երիտասարդ կոմպոզիտորների համամիութենական մրցույթի դափնեկիր, Մոսկվա, 1982
«Արևիկ» մանկապատանեկան անսամբլի հանրապետական մրցույթում «Կրկեսում» երգն արժանացել է մրցանակի, իսկ Բեյրութում՝ «Վանա ձայն» ռադիոկայանի կազմակերպած երգի մրցույթում ճանաչվել լավագույն երգ


== Ստեղծագործություններ ==
Պոեմ սոպրանոյի և կամերային նվագախմբի համար (խոսք` Կ. Լեփեջյանի), 1983։
Ֆանտազիա կոնտրաբասի և կամերային նվագախմբի համար, 1984։
Երեք պիես կամերային նվագախմբի համար, 1985։
«Ինչո՞ւ» ձայնի և էստրադային սիմֆոնիկ նվագախմբի համար (խոսք` Շ. Ազնավուրի), 1982։
Երկու կրկնակի ֆուգա` լարային և փողային կվարտետների համար, 1982։
Դաշնամուրային տրիո, 1984։
Չակոնա դաշնամուրի, ջութակի և թավջութակի համար, 1982։
«Ակնթարթ» վոկալ շարք (խոսք` Ա. Մովսիսյանի), 1983։
Ռոմանսներ ձայնի և դաշնամուրի համար. «Ասում են թե», «Լորիների տակ» (խոսք` Ա. Իսահակյանի), 1984։
Յոթ էստրադային երգ
«Տունն այս բարի» հիմն երկսեռ երգչախմբի, երգեհոնի և զանգերի համար (խոսք` Արքեպիսկոպոս Արտակ Մանուկյանի)
Յոթ երգ փոքր տարիքի երեխաների համար, ռուս բանաստեղծների տեքստերով
Յոթ երգ երեխաների համար, հայկական ժողովրդական տեքստերով
«Կատակ» դաշնամուրի և երկու ջութակի համար, 2002։
«Մարալ հոյ» երգչախմբի և դաշնամուրի համար, ժողովրդական տեքստերով, 2002։
«Ջան գյուլում» մշակում երկու դաշնամուրի համար, 2003։
«Հույս» մոնոօպերա, ըստ Զ. Գիպպիուսի, 2004։
«Հայաստան» կամերային օպերա` ըստ Օ. Մանդելշտամի և Ն. Մանդելշտամի, 2006։
«Համլետ» մոնոօպերա՝ ըստ Ուիլյամ Շեքսպիրի, 2007։
Ֆուգաներ դաշնամուրի, Ֆլեյտայի և թավջութակի համար, երգչախմբի համար
Երեք վոկալ շարք երեխաների համար, հայկական ժողովրդական, հայ և ռուս բանաստեղծների տեքստերով


== Հրատարակված ստեղծագործություններ ==
«Ջան գյուլում» մշակում երկու դաշնամուրի համար, «Դաշնամուրի ձեռնարկ», կազմող` Կ. Թոփչյան, Երևան, «Ամրոց գրուպ», 2008։
Էտյուդ` դաշնամուրի համար, «Դաշնամուրային էտյուդների ընտրանի», Երևան, «Վան արյան», 2011։
Երկձայն ֆուգա դաշնամուրի համար-Պոլիֆոնիկ պիեսներ դաշնամուրի համար, Երևան, «Վան արյան», 2011։
Վոկալ շարք՝ նվիրված Լուսինե Զաքարյանին, Վոկալ շարք` Մ. Սարգսյանի տեքստերով, Երևան, «Կոմիտաս», 2004։


== Ծանոթագրություններ ==
Զիմնիցի (գյուղ, Պոչինկովսկի շրջան)

Անվան այլ կիրառումների համար տե՛ս՝ ԶիմնիցիԶիմնիցի (ռուս.՝ Зимницы), գյուղ Ռուսաստանի, Սմոլենսկի մարզի Պոչինկովսկի շրջանի կազմում։
Բնակչությունը 2007 թվականին գրանցված տվյալներով կազմում էր 31 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (4095)

Ժողովածու 4095, Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4095 թվի տակ։ Ձեռագիրը գրվել է 18-րդ դարում։ Գրված է թղթի վրա, որը ունի 29x20 չափս։ Ձեռագիրը կազմված է 95 թերթից։ Գրված է միասյուն, երկսյուն, նոտրգիրով։ Կազմը` տախտակ։


== Բովանդակություն ==
Ճառք, քարոզք, խրատք (Գէորգ վրդ., Վարդ. Այգեկցի, Եղիշէ, Ոսկեբերան, Կիւրեղ Ալեքսանդրացի, Հիպողիտ, Թէօփիլոս, Յովհ. Գառնեցի, Յովհ. Երզնկացի, անանուն)։
Տեսիլ Աթանասի։
Յովհ. Երզնկացւոյ խրատ հասարակաց քրիստոնէից, Յաղագս երկնային շարժման։
Գր. Տաթևացւոյ ընդդէմ տաճկաց։
Վարդ. Արևելցւոյ մեկնութիւն Արարածոց։


== Ծանոթագրություններ ==
Մեկնութիւն Եսայեայ (4825, Գևորգ Սկևռացի)

Մեկնութիին Եսայեայ, Գէորգ Սկևռացի (4825), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 4825 թվի տակ։ Ձեռագիրը գրվել է 1295 թվականին Լևոն դպիր գրիչի կողմից։ Ստացողը եղել է Երեմիա քահանան։ Գրված է թղթի վրա, որը ունի 24x16 չափս։ Ձեռագիրը կազմված է 208 թերթից։ Գրված է երկսյուն, բոլորգրով։ Պահպանակը ունի 2 էջ, գրված է՝ թղթի վրա՝ բոլորգրով, Մաշտոց։ Կազմը` կաշեպատ տախտակ դրոշմազարդ։ Հիշատակարաններ գրչի՝ 59բ, 97բ, 207ա, հետագայի՝ 206բ (14-րդ դար)։


== Բովանդակություն ==
Երեմիայ քահանայի Ոտանաւոր


== Ծանոթագրություններ ==
Դվանի

Դվանի (վրաց.՝ დვანი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 780 մետր բարձրության վրա։ Շրջկենտրոն Քարելից հեռու է 20 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 763 մարդ։


== Ծանոթագրություններ ==
Տավլինկա (գյուղ, Մելեուզովսկի շրջան)

Տավլինկա (ռուս.՝ Тавлинка, բաշկիրերեն՝ Таулы), գյուղ Ռուսաստանի Բաշկորտոստան հանրապետության Մելեուզովսկի շրջանի կազմում։
Բնակչությունը 2009 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
This city

«This City», ավստրալիացի երգիչ Սեմ Ֆիշերի երգը։ Ձայնագրվել է 2017 թվականին և թողարկվել 2018 թվականի հունվարին՝ որպես Ֆիշերի EP Not a Hobby դեբյուտային սինգլում երրորդ և եզրափակիչ երգ։ Ֆիշերն ասել է. «Ես դա գրել եմ Ջեյմս Մայքլ Ռոբինսի և Ջեքսոն Մորգանի հետ այն օրը, երբ ես ինձ զգում էի  Լոս Անջելեսի կողմից անիծված։ Փոփոխությունն իսկապես ծանր է, բայց նաև շատ կարևոր։ Դա իմ փորձն է, որի միջոցով անցնում են գրեթե բոլորը, հուսով եմ, որ այն ինչ-որ կերպ օգնում է»։
2019 թվականի RCA Records–ի հետ երգելուց հետո, երգը վերաթողարկվել է։


== Նախապատմություն և կազմ ==
Ֆիշերը գրել է «This City» 2016 թվականին և այն թողարկվել է 2018 թվականի սկզբին, և այն տարածվում մարդկանց կողմից, այդ թվում Մեգան Թրեյնորի և Լյուիս Քափալդիի կողմից։ 2020 թվականին Ֆիշերը ասում է՝ «Երգը մեծ ուշադրություն է գրավել, բայց երկար ժամանակ նա ոչ մի սեր չի ստացել որևէ մեկից, բացի երկրպագուներից։ Երբ ես ասում եմ որևէ մեկը, ես նկատի ունեմ Spotify, Apple, Amazon։ Բայց այն եղել է երկրպագուների սիրելին։»։
18 ամիս անց այն ցուցադրվեց ՏիկՏոկում և ինչպես ասում է Ֆիշերը՝ «Այն ինձ համար ամեն ինչ փոխեց»։ Բացահայտումը հանգեցրել է նրան, որ Ֆիշերն անձնական նամակ է ստացել RCA Records UK–ից, ինչը հանգեցրել է պայմանագրի կնքմանը։


== Ստեղծագործությունների ցանկ ==


== Հիթ-շքերթներ ==


== Թողարկման պատմություն ==


== Ծանոթագրություններ ==
(1221) Ամուր

(1221) Ամուր (անգլ.՝ Amor), աստերոիդ ամուրի ընտանիքում։ Հայտնաբերվել է 1932 թվականի մարտի 12-ին Էժեն Դելպորտի կողմից Ուքլում։
Միջին հեռավորությունը Արեգակից կազմում է 1,919021 ա. մ., առավելագույնը մոտենում է 1,0832 ա. մ. հեռավորության վրա և հեռանում 2,7548 ա. մ., իսկ Երկրի ուղեծրին Ամուր աստերոիդը նվազագույնը մոտենում է 0,1084 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 971 երկրային օրվա ընթացքում, իր ուղեծրով շարժվելով միջինում 0,370753 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 11,88° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1221) Ամուր աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գրեչանովկա (գյուղ, Գադյաչի շրջան)

Անվան այլ կիրառումների համար տե՛ս՝ ԳրեչանովկաԳրեչանովկա (ուկրաիներեն՝ Гречанівка), գյուղ Ուկրաինայի Պոլտավայի մարզի Գադյաչի շրջանում։ Բնակավայրը նախկինում նաև անվանվել է Գրեչանո-Միտրոֆանովկա։ Հիմնադրվել է 1859 թվականին։
2001 թվականի տվյալներով Գրեչանովկա գյուղում բնակվում էր 392 մարդ։ Բնակավայրը զբաղեցնում է 1739 կմ² տարածք։ Բնակչության խտությունը կազմում էր 225,42 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժովիանիա

Ժովիանիա  (պորտ.՝ Joviânia) համայնք Բրազիլիայում, մտնում է Գոյաս նահանգի մեջ։ Մի մաս է կազմում Գոյաս նահանգի հարավային մարզը։ Մտնում է տնտեսական կարգավիճակ ունեցող Մեյա Պոնտիի գավառի մեջ։ Բնակչությունը կազմում է 7 260 մարդ, ըստ 2006 թվականի տվյալների։ Տարածքը կազմում է 454,884 կմ2։ Բնակչության խտությունը 16,0 մարդ/կմ²։


== Վիճակագրություն ==
Համախառն ներքին արտադրանքը կազմել է 48 745 552,00 (ըստ Բրազիլիայի աշխարհագրության և վիճակագրության ինստիտուտի տվյալների)
Համախառն ներքին արտադրանքը մեկ շնչի հաշվով 2003 թվականին կազմում է 6 869,44 ռեալ (ըստ Բրազիլիայի աշխարհագրության և վիճակագրության ինստիտուտի տվյալների)
Մարդկային զարգացման ինդեքսի պոտենցիալը 2000 թվականին կազմել է 0,787
(1376) Միշելե

(1376) Միշելե (անգլ.՝ Michelle), աստերոիդ աստերոիդների հիմնական գոտում։ Հայտնաբերվել է 1935 թվականի հոկտեմբերի 29-ին Գայ Ռեյսի կողմից Ալժիրում։
Միջին հեռավորությունը Արեգակից կազմում է 2,228771 ա. մ., առավելագույնը մոտենում է 1,7489 ա. մ. հեռավորության վրա և հեռանում 2,7086 ա. մ.։ Արեգակի շուրջ մեկ ամբողջական պտույտ է կատարում 1215,34 երկրային օրվա ընթացքում, իր ուղեծրով շարժվելով միջինում 0,296214 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,55° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1376) Միշելե աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վիլլա (գյուղ, Տառվաստու շրջան)

Անվան այլ կիրառումների համար տե՛ս՝ Վիլլա (այլ կիրառումներ)Վիլլա (էստ․՝ Villa), գյուղ Էստոնիայի Վիլյանդիմաա նահանգի Տառվաստու շրջանում։
2011 թվականի տվյալներով գյուղում բնակվում էր 148 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Քամերոն (այլ կիրառումներ)

Քամերոն, կարող է վերաբերել՝

Քամերոն - ԱՄՆ Լուիզիանա նահանգի 64 վարչական միավորներից մեկը։
Քամերոն - ԱՄՆ Փենսիլվանիա նահանգի 67 վարչական միավորներից մեկը։
Զինաիդա Ալեքսանդրովա

Զինաիդա Ալեքսանդրովա (ռուս.՝ Александрова, Зинаида Николаевна, նոյեմբերի 20 (դեկտեմբերի 3), 1907, Սանկտ Պետերբուրգ, Ռուսական կայսրություն - հունվարի 1, 1983(1983-01-01), Մոսկվա, ԽՍՀՄ), ռուս խորհրդային բանաստեղծուհի, լրագրող, թարգմանչուհի։


== Կենսագրություն ==
Ծնվել է ուսուցչի ընտանիքում։ 1919 թվականին որբացել է և հանձնվել է որբանոց։ Ավարտել է յոթնամյա դպրոցը, ապա աշխատանքի է անցել Ս. Խալտուրինի անվան ջուլհակագործական ֆաբրիկայում։ Սովորել է Լենինգրադի տպագրության տեխնիկումում։ Այնուհետև աշխատել է բազմաթիվ պարբերականների խմբագրություններում։ Լենինգրադյան շրջանից հետո աշխատել է Ռյազանի «Երիտասարդության ուղի» թերթում։ Ապա տեղափոխվել է Մոսկվա և «Երիտասարդ գվարդիա» հրատարակչությունում աշխատել որպես մանկական գրականության բաժնի վարիչ։ Այնուհետև աշխատակցել է «Искорка», «Крестьянской газете», «Дружные ребята» պարբերականներին։


== Ստեղծագործությունը ==
Հեղինակ է 70-ից ավելի մանկական գրքերի։ Նրա բանաստեղծությունների հիման վրա գրվել են երգեր։


== Զինաիդա Ալեքսանդրովան հայերեն ==
Մեր մսուրը (բանաստեղծություն), Ե., Պետհրատ, 1939, 14 էջ։ Ռուսերենից փոխադրեց Մկրտիչ Կորյունը։ Նկարիչներ՝ Վ. Բորոդիչենկո, Բ. Պոկրովսկի։
Պահակը (բանաստեղծություն), Ե., Հայպետհրատ, 1940, 14 էջ։ Ռուսերենից փոխադրեց Հայրապետ Հայրապետյանը։ Նկարիչ՝ Կ. Կուզնեցով։
Հարոլդ Գրեգորի Մուր

Հարոլդ Գրեգորի Մուր կրտսեր (անգլ.՝ Harold Gregory Moore Jr., փետրվարի 13, 1922 ֊ փետրվարի 10, 2017), ԱՄՆ բանակի սպա, որն աչքի է ընկել Վիետնամի պատերազմում։


== Կենսագրություն ==
Հարոլդ Մուրը (առավել հայտնի որպես Հել Մուր) ծնվել է Կենտուկի նահանգի Բարդսթաուն քաղաքում։ Ավարտել է Վաշինգտոնի դպրոցներից մեկը, որից հետո 2 տարի սովորել է Ջորջ Վաշինգտոնի համալսարանում։ 1942 թվականին անցել է զինվորական ծառայության։ 1945 թվականին ավարտել է Վեսթ Փոյնթը։
Մասնակցել է Կորեական պատերազմին, որի ժամանակ վաշտի հրամանատար էր։ Երբ 1965 թվականին վերաձևավորվեց 1-ին հեծելազորային դիվիզիան, փոխգնդապետ Մուրը գլխավորեց դրա կազմում գտնվող գումարտակը (3-րդ դիվիզիայի բրիգիդայի կազմի մեջ գտնվող 7-րդ հեծելազորային գնդի 1-ին վաշտ)։ Մուրի վաշտը աչքի ընկավ Վիետնամի պատերազմի ամենահայտնի մարտերից մեկում՝ Յա Դրանգ հովտի մարտում։ 1965 թվականի նոյեմբերի 14-16-ը նա X-Ray վայրէջքի գոտում պաշտպանական մարտ էր վարում հյուսիսվիետնամական բանակի գերազանցող ուժերի դեմ և լիակատար ոչնչացման եզրին էր, որը սակայն տեղի չունեցավ։ Արդյունքում նա դարձավ 3-րդ բրիգադայի հրամանատարը։ Այս պաշտոնում մի քանի խոշոր գործողություն է իրականացրել, այդ թվում՝ «Մաշեր» գործողությունը։
Վիետնամի պատերազմին մասնակցելու համար Մուրն արժանացել է ԱՄՆ բանակի իր նշանակալիությամբ երկրորդ ռազմական մրցանակի՝ «Խաչ՝ ականավոր ներդրման համար»։ Թոշակի է անցել 1977 թվականին՝ գեներալ-լեյտենանտի կոչումով։
1992 թվականին Մուրը լրագող Ջոզեֆ Հելոուեի հետ գրել է «Մենք զինվորներ էինք․․․ և երիտասարդ» գիրքը, որը նվիրել է Յա Դրանգ հովտում տեղի ունեցած մարտին։ Այս գրքի հիման վրա 2002 թվականին նկարահանվել է «Մենք զինվորներ էինք» գեղարվեստական ֆիլմը, որտեղ Մուրի դերը կատարել է Մել Գիբսոնը։
2009 թվականի հունիսին 87-ամյա Մուրը մասնակցել է Կոլումբուսի (Ջորջիա) հետևազորի ազգային թանգարանի բացմանը։ Թանգարանի ցուցանմուշներից մեկը X-Ray վայրէջքի գոտու տրամանկարն է՝ Յա Դրանգ հովտի մարտի ժամանակ։
Հարոլդ Մուրն ունեցել է 5 երեխա և 12 թոռ։ Կինը՝ Ջուլիա Քոմփթոն Մուրը, մահացել է 2004 թվականին։ Նրանց երկու որդիները կադրային սպաներ են, մեկը թոշակի անցած փոխգնդապետ, մյուսը՝ գնդապետ։
Մուրը մահացել է 2017 թվականի փետրվարի 10-ին ծննդյան 95-ամյակից 3 օր առաջ։


== Ծանոթագրություններ ==


== Արտաքին հղումներ ==
Joe Galloway and Hal Moore discuss We Are Soldiers Still at the Pritzker Military Museum & Library
Հարոլդ Գրեգորի Մուր Internet Movie Database կայքում
Կոլինդա

Կոլինդա (ռումիներեն՝  և մոլդ.՝ colindă), Ռումինիայի և Մոլդովայի ամանորյա տոների ծիսական երգ, սովորաբար Սուրբ ծննդի թեմաներով։ Կոլինդները ծագել են վալախական և մոլդովական ազգային ծիսական երգերից։ Ազգային կոլինդաները բավականին տարբերվում են Արևմտա-եվրոպական քրիստոնեական Սուրբ ծննդյան հիմներից։
Ներկայումս մի քանի կոլինդաներ հեռուստատեսությամբ գովազդային նպատակներով ու որպես երաժշտական ուղեկցողներ լայնորեն հեռարձակվելու շնորհիվ Ռումինիայում դարձել են հանրաճանաչ։
Ժամանակակից Մոլդովայում շատ փառատոներ և հասարակական միջոցառումներ ամանորյա տոների շրջանում կոչվում են «Կոլինդա»։
Ամենահայտնի կոլինդաներն են.

Am plecat să colindăm (Մենք գնում ենք տներ՝ ծննդյան ծեսերգելով)
Astăzi s-a născut Hristos (Այսօր ծնվել է Քրիստոսը)
Bună dimineaţa! (Բարի առավոտ)
O, ce veste minunată! (О, ինչպիսի հրաշալի լուր)
Domn, Domn! (Աստված, Աստված)
Iată vin colindători! (Ահա գնում են ծեսերգեր կատարողները)


== Պատկերասրահ ==

		
		
		
		


== Տես նաև ==
Կոլյադա
Կոլյադկի


== Գրականություն ==
Nicolae Ursu, Folclor muzical din Banat și Transilvania (300 de colinde, cântece și jocuri), Ed. Muzicală, București, 1983
Ioan Bocșa (coord.), Colinde românești, Media Musica, Cluj-Napoca, 2003, ISBN 973-8431-00-X
Emilia Comișel, Ovidiu Bîrlea, Obiceiul colindatului și colindele, Electrecord, EPD 1257 și EPD 1258
Լատվինովկա (Բելոկալիտվինսկի շրջան)

Լատվինովկա (ռուս.՝ Литвиновка), գյուղ Ռուսաստանի Դաշնության Ռոստովի մարզի Բելոկալիտվինսկի շրջանում։ Լիտվինովսկի գյուղական համայնքի վարչական կենտրոնն է։ Բելայա Կալիտվա քաղաքից գտնվում է 35 կմ հեռավորության վրա։